# Mar Targarona i Borràs

Mar Targarona i Borràs (Barcelona, 1953), coneguda com a Mar Targarona, és una directora, guionista, productora de cinema i actriu catalana. És directora de la Fundació Taller de Guionistes i productora executiva o co-presidenta de Rodar y Rodar.
Va estudiar Art dramàtic a Barcelona, a l'Escola de Teatre Nacional d'Estrasburg, i a l'Institut de Teatre Lee Strasberg de Los Angeles, amb Lee Strasberg, i va iniciar la seva carrera professional al teatre amb la companyia Dagoll Dagom i el Teatre Lliure. Més tard es va decantar pel món cinematogràfic i de la televisió, realitzant primer espots publicitaris per Rodar y Rodar (productora que va fundar el 1990 amb el seu marit, Joaquim Padró) i, a partir de 1995, treballant com a directora, guionista i productora.
És precisament com a productora que ha obtingut més reconeixement professional, amb títols com L'habitant incert, L'orfenat, No em demanis que et faci un petó perquè te'l faré o Els ulls de Júlia, encara que també ha dirigit i produït les sèries Abuela de verano (protagonitzada per Rosa Maria Sardà) i Ull per ull (amb Manu Fullola, Núria Gago i Lluís Homar), que retrata la Barcelona convulsa de 1918, o més precisament, entre els anys 1919 i 1923.

## Filmografia

| Any | Títol | Com a | Com a | Com a | Com a | Notes |
| Any | Títol | Directora | Productora | Guionista | Actriu | Notes |
| 1977 | Taller de comèdies | | | | Sí | Episodi Agressió. Direcció d'Orestes Lara |
| 1983 | Antaviana | | | | Sí | Televisió. Direcció de Mercè Vilaret |
| 1985 | Un parell d'ous | | | | Sí | Pel·lícula de Francesc Bellmunt |
| 1989 | Una ombra en el jardí | | | | Sí | Pel·lícula d'Antonio Chavarrías |
| 1996 | Mor, vida meva | Sí | | Sí | | Pel·lícula |
| 2002 | Vivancos 3 | | Sí | | | Pel·lícula d'Albert Saguer |
| 2004 | L'habitant incert | | Sí | | | Pel·lícula de Guillem Morales |
| 2004 | Entre viure i somiar | | Sí | | | Pel·lícula d'Alfonso Albacete i David Menkes |
| 2005 | Abuela de verano | Sí | Sí | | | Sèrie de televisió |
| 2006 | L'orfenat | | Sí | | | Pel·lícula de Juan Antonio Bayona |
| 2008 | Les mans del pianista | | Sí | | | Telefilm de Sergio G. Sánchez |
| 2008 | No em demanis que et faci un petó perquè te'l faré | | Sí | | | Pel·lícula d'Albert Espinosa |
| 2009 | Ull per ull | Sí | Sí | | | Minisèrie de televisió |
| 2009 | Els ulls de la Júlia | | Sí | | | Pel·lícula de Guillem Morales |
| 2011 | Cut Throats Nine | | Sí | | | Pel·lícula de Rodrigo Gudiño |
| 2016 | Segrest | Sí | Sí | | | Pel·lícula |
| 2018 | El fotògraf de Mauthausen | Sí | Sí | | | Pel·lícula |
| 2021 | Dos | Sí | Sí | | | Premis Feroz: Nominada a millor cartell |

## Referències

* 1 2 3 4 «Mar Targarona i Borràs». Grup Enciclopèdia Catalana. [Consulta: 29 març 2020].
* 1 2 Fitxa de Mar Targarona com a jurada de la Semana Internacional de Cine de Valladolid, (castellà). [Accedit 15 juliol 2019].
* 1 2 Entrades per Mar Targarona a l' Asociación de mujeres cineastas y de medios audiovisuales, (castellà). [Consultat 15 juliol 2019].
* ↑ Fitxa de Rodar y Rodar a catalanfilms&tv, Institut Català de les Empreses Culturals, GenCat. [Accedit el 15 de juliol del 2019].
* ↑ "Lluís Homar recrea a un patriarca catalán en la Barcelona convulsa de 1918", EFE, El Confidencial, 23 febrer 2009, (castellà). [Consultat 15 juliol 2019].
* ↑ Mar Targarona parla d'Ull per ull al web de TV3
* ↑ Fitxa de "Ull per ull" a catalanfilms&tv, Institut Català de les Empreses Culturals, GenCat. [Accedit el 15 de juliol del 2019].

## Enllaços externs

* Pàgina de la productora Rodar y Rodar Arxivat 2016-11-25 a Wayback Machine. (castellà) (anglès)
* La seva pàgina a CatalanFilms